**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL priešmokyklinio ugdymo grupių skaičiaus ir priešmokyklinio ugdymo organizavimo modelių SAVIVALDYBĖS ikimokyklinio ugdymo įstaigose ir KLAIPĖDOS Regos ugdymo centre 2016–2017 mokslo metams NUSTATYMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė: kiekvienais mokslo metais nustatomas savivaldybės švietimo įstaigose formuojamų priešmokyklinio ugdymo grupių skaičius bei pagal poreikį tikslinami priešmokyklinio ugdymo organizavimo modeliai.

Sprendimo projekto tikslas – užtikrinti privalomą Klaipėdos miesto savivaldybės priešmokyklinio amžiaus vaikų ugdymąsi pagal priešmokyklinio ugdymo programą.

Sprendimo projekto uždavinys – nustatyti priešmokyklinio ugdymo grupių skaičių ir priešmokyklinio ugdymo organizavimo modelius savivaldybės ikimokyklinėse įstaigose ir Regos ugdymo centre 2016–2017 mokslo metams.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106. Šiuo ir kitais teisės aktais nurodoma, kad Klaipėdos miesto savivaldybės taryba, vykdydama jai priskirtas funkcijas, kiekvienais kalendoriniais metais pavaldžioms įstaigoms turi nustatyti komplektuojamų priešmokyklinio ugdymo grupių skaičių, vaikų skaičiaus vidurkį jose ir prireikus patikslinti priešmokyklinio ugdymo organizavimo modelius (ugdymo vieta, trukmė, ugdomoji kalba, grupėje dirbančių mokytojų ir kitų specialistų skaičius, teikiamos paslaugos) kitiems mokslo metams.

Šiuo sprendimo projektu vaikų skaičiaus vidurkis priešmokyklinio ugdymo grupėse apibrėžiamas, vadovaujantis Lietuvos Respublikos Vyriausybės patvirtinta Mokinio krepšelio metodika, grupių darbo trukmė – atsižvelgus į ugdomų vaikų, jų tėvų (globėjų, rūpintojų) poreikius ir įstaigų galimybes. Dirbančių grupėse pedagogų kvalifikacija, jų skaičius ir teikiama švietimo pagalba apibrėžiama, vadovaujantis švietimo ir mokslo ministro nustatytais reikalavimais, Klaipėdos miesto savivaldybės administracijos direktoriaus įsakymu patvirtintais švietimo įstaigų darbuotojų pareigybių skaičiaus nustatymo normatyvais.

Šiuo sprendimo projektu iš viso 2016–2017 mokslo metams ikimokyklinėse įstaigose ir Regos ugdymo centre nustatomos 84 priešmokyklinio ugdymo ir 2 jungtinės priešmokyklinio ugdymo grupės, t. y. priešmokyklinės grupės, sujungtos su ikimokyklinėmis grupėmis (2015–2016 m. m. yra 75 priešmokyklinio ugdymo ir 11 jungtinių priešmokyklinio ugdymo grupių), iš jų 72 lietuvių ir 14 rusų ugdomosiomis kalbomis. Bendrojo ugdymo mokyklose bus suformuota dar 15 priešmokyklinio ugdymo grupių (2015–2016 m. m. yra 14). Priešmokyklinio ugdymo grupių skaičius bus patikslintas iki 2016 m. rugsėjo 1 d., atsižvelgus į realią grupių komplektavimo situaciją.

**3. Kokių rezultatų laukiama.**

Šiuo sprendimo projektu siekiama užtikrinti privalomą priešmokyklinio amžiaus vaikų ugdymą, tinkamai pasiruošti 2016–2017 mokslo metams ir suplanuoti pedagogų darbo krūvius, jų poreikį bei lėšas.

**4. Sprendimo projekto rengimo metu gauti specialistų vertinimai.**

Buvo atsižvelgta į savivaldybės ikimokyklinių įstaigų ir Regos ugdymo centro vadovų siūlymus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus pasiruošta įgyvendinti privalomą priešmokyklinį ugdymą, tikslingai bus planuojamas pedagogų poreikis, jų darbo krūviai ir lėšos.

Neigiamos pasekmės: gali būti, kad ne visos priešmokyklinio ugdymo grupės bus sukomplektuotos pagal sprendimo projekte nustatytą vaikų skaičiaus vidurkį, todėl prieš 2016 m. rugsėjo 1 d. gali tekti jas iškomplektuoti ar papildomai steigti jungtines grupes.

PRIDEDAMA.

Teisės aktų, nurodytų sprendimo projekto įžangoje, išrašai,1 lapas.

Švietimo skyriaus vedėja Laima Prižgintienė